el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el en el el el el el el el el el el el en el el el en en en en en el en el el en en el el
Όποιος περίμενε τέτοια εξέλιξη στο ματς είναι ψεύτης. Όσοι πάλι ξενύχτησαν και δε έχασαν λεπτό, εύχομαι να είναι το ίδιο τυχεροί και στα επόμενα ξενύχτια.
Με την εικόνα των υπολοίπων ομάδων της AFC, οι δύο αυτοί μονομάχοι είναι πλέον τα φαβορί για την περιφέρεια.
Τα λάθη παρόλο που καταγράφηκαν 3-4 στη στατιστική ήταν πρακτικά 3-3 (το fumble του Holiday έγινε σε 5 δεύτερα πριν το τέλος του ημιχρόνου)και πιο επίπονα για τους Patriots, οι οποίοι τα έκαναν μαζεμένα και έδωσαν τη δυνατότητα στους Broncos να διαχειριστούν το παιχνίδι όπως τους βόλευε. Σε αντίθεση με τους Broncos τα λάθη των Pats, σήμαναν και τις αποχωρήσεις από το παιχνίδι δύο παικτών, ενώ στο ένα από οι Broncos σκόραραν αμυντικό TD μην επιτρέποντας την άμυνα των Pats να περιορίσει το κακό. Το κάρμα ή η μπάλα όμως πλήγωσε το Denver στην τελευταία φάση, ίσως επειδή επέλεξαν τη συντηρητική οδό.
Το fumble που έκρινε τον αγώνα στην παράταση.
Μπορεί το παιχνίδι να περιελάμβανε την επιστροφή του Welker, το παιχνίδι καριέρας για την O-line των Broncos και τον Knowshon Moreno που έτρεξε για 224 γιάρδες, τα ρίσκα και τις αποφάσεις του Belichick, αλλά όλοι μας τα πρίξανε (τα νεύρα) ότι ήταν άλλο ένα classic μεταξύ Brady και Manning. Έλεος!
Την ώρα λοιπόν που ο Moreno έτρεχε σαν αφιονισμένος, οι δύο RBs των Patriots έκαναν ότι μπορούσαν για να μην ξανατρέξουν άλλο με την ομάδα τους. Ο λόγος για τον Steven Ridley και τον LeGarrette Blount. Ο πρώτος έχασε την μπάλα για 3ο σερί παιχνίδι και παρά τη στήριξη του προπονητή του τις προηγούμενες φορές, ενώ ο δεύτερος είχε 1 fumble σε δύο προσπάθειες. Μάλιστα στην περίπτωση του Blount ο αμυντικός που προκάλεσε το fumble ήταν μπροστά του, κάτι έπρεπε να τον «ψιλιάσει» και να προστατεύσει καλύτερα τη μπάλα. Ο Ridley μακροπρόθεσμα έχει καταστρέψει την καριέρα του, και βραχυπρόθεσμα έχει υποβιβαστεί στον No3 RB του ρόστερ. Όσο για τον Blount δε νομίζω ότι πολλά ψωμιά ακόμη στους Pats. Αν παραμείνει στο ρόστερ μέχρι το τέλος της χρονιάς θα είναι ως ανταλλακτική για πιθανούς τραυματισμούς. Θυμίζω ότι ο ρόλος του στα special teams, αυτός του kick returner έχει καταλήξει στους McCourty και Boyce.
To fumble του Ridley που κατέληξε σε TD
Οι RBs των Broncos πίσω από τον Moreno δεν τα πήγαν καλύτερα. Το πρώτο fumble για τους Broncos το έκανε ο Monte Ball όταν κλήθηκε να ξεκουράσει τον παραλίγο MVP του ματς στην περίπτωση που κέρδιζαν οι Broncos. Το αξιοθαύμαστο στην εμφάνιση του Moreno ήταν η συνέπεια. Το μεγαλύτερο carry του ήταν 18 γιάρδες, αλλά έφτασε τις 224, τρέχοντας 37 φορές για μέτρια αλλά σημαντικά κέρδη μεταξύ 4 και 8 γιαρδών.
Φήμες θέλουν τους WRs των Broncos, Demarius Thomas (41 γιάρδες, 1TD) και Eric Decker (5 γιάδρες σε 1 υποδοχή) να συμμετέχουν στον αγώνα. Εγώ να σας πω την αλήθεια δεν το πολυπιστεύω. Ο Wes Welker πάντως έκανε την πολυαναμενόμενη επιστροφή του στο Foxborough με μόλις 4 υποδοχές για 37 γιάρδες, ενώ το καλύτερο του play ήταν η μη προσπάθεια υποδοχής της μπάλας στο τελευταίο play της παράτασης που κατέληξε σε fumble. Καλύτερο για τους Patriots φυσικά.
Τα fumble για τις δύο ομάδες ήταν 3/5 για τους Patriots και 3/6 για τους Broncos. Στην περίπτωση των φιλοξενούμενων τα 2 έγιναν σε special teams φάσεις. Εκτός από τις κακές καιρικές συνθήκες, μεγάλο μερίδιο στα turnovers έπαιξαν και οι δύο άμυνες. Από την πλευρά των Broncos ο Von Miller εξέθεσε τον LT Nate Solder συνεχόμενες φορές και ήταν ο βασικός λόγος για το 24-0 προβάδισμα και από την άλλη πλευρά οι DEs Ninkovich και Chandler Jones έκαναν άλλο ένα πολύ καλό παιχνίδι.
Ο Von Miller αναγκάζει τον Brady σε fumble.
Αρνητικοί πρωταγωνιστές στις δύο άμυνες ήταν φυσικά όλη η secondary των Broncos πακέτο και οι CB Aquib Talib και DT Isaac Sopoaga για τους Patriots. Αν και δεν είναι έκπληξη να θεωρεί κανείς τη secondary των Broncos απογοήτευση, δεν ισχύει το ίδιο και για τον Talib και τον Sopoaga. Ο πρώτος ήταν ο καλύτερος παίκτης της ομάδας πριν τον τραυματισμό του, αλλά στα δύο τελευταία παιχνίδια που έχει επιστρέψει έχει πληγώσει την ομάδα του με κάποια πολύ κρίσιμα penalties, ενώ το μαρκάρισμα του δεν είναι σε καλή κατάσταση. Ο δεύτερος είχε δώσει θετικά δείγματα στις πρώτες εμφανίσεις του ως αντικαταστάτης του Wilfork στη θέση του NT, αλλά στο ματς κόντρα στους Broncos τον έκανε ότι ήθελε LG Louis Vasquez.
Έτσι όπως ξεκίνησαν το παιχνίδι οι Patriots ήταν σίγουρο ότι θα υπήρχαν περισσότεροι παίκτες στη μαύρη λίστα, αν δεν άλλαζαν τα σχήματα τους. Γι’ αυτό το λόγο το μεγαλύτερο μερίδιο της νίκης ανήκει στον Bill Belichick. Το αρχικό gameplan του coach B ήταν να δώσει το run στους Broncos. «Γλυκαίνοντας» την αντίπαλη επίθεση των Broncos με εύκολα runs, θα άφηνε τον manning και τους Receivers του χωρίς ρυθμό. Και τα κατάφερε. Ο Manning μετά το προσπέρασμα των Pats δεν μπορούσε να συνεχίσει να δίνει τη μπάλα στον Moreno. Οι πρώτες του προσπάθειες για πάσα κατέληξαν σε δύο INTs, από τα οποία μόνο το ένα μέτρησε καθώς στο άλλο υπήρξε flag. Κάποιος άλλος προπονητής βλέποντας ότι βρίσκεται πίσω στο σκορ και το χρονόμετρο κυλάει εις βάρος του θα έφερνε περισσότερους παίκτες κοντά στη line of scrimmage κάνοντας ευκολότερο το έργο των αντίπαλων receivers. Ο Belichick έμεινε πιστός στην άμυνα και το gameplan του και δικαιώθηκε. Η μοναδική του κίνηση να σταματήσει το run ήταν η χρήση του καταπληκτικού σ’ αυτό το ματς Brandon Spikes, ο οποίος ήταν τραυματίας. Ο Spikes αντικατέστησε τον rookie LB Jamie Collins, ο οποίος ήταν καθαρά coverage LB. H πιο αμφιλεγόμενη απόφαση του Belichick όμως ήταν να μην θελήσει να υποδεχθεί τη μπάλα στην παράταση, θυμίζοντας σε πολλούς την απόφαση του στο 4th&2 στην Indianapolis το 2009. Η άμυνα του κατάφερε να βγάλει την άμυνα και να τον δικαιώσει.
Όσο για την επίθεση των Patriots, ο Brady (344 γιάρδες και 3 TDs) έκανε ίσως το καλύτερο φετινό του παιχνίδι, ενώ οι Vereen και Gronkowski αποδεικνύονται ως οι καλύτεροι συμπαραστάτες του. Φανερό πρόβλημα όμως της ομάδας είναι η μικρή χρήση των Amendola και Dobson που υποτίθεται είναι οι δύο βασικοί receivers της ομάδας. Τέλος μεγάλο μερίδιο για το επιθετικό μονόλογο που οδήγησε στους 31 αναπάντητους πόντους για τους Pats, έχει και η άμυνα της ομάδας που έδωσε στην επίθεση πολύ καλή field position. Οι Pats φέτος όταν έχουν μεγάλη απόσταση να διανύσουν δεν μπορούν να εκμεταλλευτούν όλο το playbook τους και πολύ συχνά (σίγουρα συχνότερα από άλλες χρονιές) κάνουν punt. Αυτό φάνηκε και στα drives μετά την ισοφάριση των Broncos. Αν δεν ήταν τα special teams δύσκολα θα το γύριζε μόνη της η επίθεση.
Ο Edelman σε μεγάλη μέρα. Η Secondary των Broncos πάλι, όχι!
Όσο για την άλλη επίθεση είχε κι αυτή τα προβλήματα της. Ο Manning δεν έκανε καλό παιχνίδι, κυρίως επειδή ήταν εκτός ρυθμού. Άλλωστε η επίθεση των Broncos το συνηθίζει αυτό στα τελευταία ματς που δε θυμίζουν σε τίποτα το αρχικό εκρηκτικό ξεκίνημα της ομάδας. Τα δύο INTs του Manning ήταν περισσότερο καλά plays της άμυνας παρά λάθη του Manning. Στο πρώτο, βλέποντας την πίεση πετάει πολύ χαμηλά τη μπάλα όπου δύσκολα ένας CB μπορεί να την κλέψει, ενώ στο δεύτερο για να αποφύγει το Intentional grounding την πετάει αρκετά πίσω από τον D.Thomas ο οποιος τρέχει προς άλλη κατεύθυνση. Για κακή του τύχη ο Talib ήταν εκεί, αλλά η φάση δεν μέτρησε μιας και υπήρχε παράβαση για holding. Ο Manning και ο Welker σ’ αυτό το παιχνίδι δεν έπαιζαν μόνο κόντρα στον Brady, αλλά και κόντρα στον Belichick. Αμφιβάλω αν υπάρχει κάποιος άνθρωπος στον κόσμο που να ξέρει και τους δύο αυτούς παίκτες καλύτερα από αυτόν. H άμυνα των Pats έμοιαζε προετοιμασμένη στο passing game με τα short routes των Broncos, ενώ γνώριζε ακόμα στα σημεία όπου ο Welker θα υποδεχθεί τη μπάλα. Παρόλα αυτά οι Broncos είχαν πάρα πολλές ευκαιρίες να πάρουν το ματς. Αν ο D.Thomas υποδεχόταν έστω μία από τις πάσες του Manning στην παράταση, τώρα θα μιλούσαμε για διαφορετικό αποτέλεσμα.
Αν κάποιος έπρεπε να επιλέξει το πιο δίκαιο αποτέλεσμα γι’ αυτό το παιχνίδι, σίγουρα θα ήταν η ισοπαλία. Μάλιστα, παρά το γεγονός ότι η ισοπαλία συνηθίζει να είναι καταστροφική και για τις δύο ομάδες στην περίπτωση αυτή θα συνέβαινε το αντίθετο. Οι Pats θα είναι ένα tiebreaker κόντρα στους Colts και τους Bengals (από τους οποίους έχουν χάσει) στο κυνήγι της 2ης θέσης, ενώ οι Broncos θα είχαν προβάδισμα για την πρώτη θέση απέναντι στο Kansas City ακόμα και με ήττα την επόμενη αγωνιστική. Μία επόμενη αγωνιστική που θα βρει λογικά τους Patriots χωρίς τον RT Marcus Cannon και τους Broncos χωρίς τον CB Dominic Rodgers-Cromartie και τον DT Kevin Vickerson, οι οποίοι αποχώρησαν με τραυματισμούς.
Η ήττα αυτή για τους Broncos δεν αλλάξει κάτι όσων αφορά την AFC West όπου διατηρούν προβάδισμα, αλλά επηρεάζει άμεσα στην κατάταξη της AFC. Με μόλις ένα παιχνίδι λιγότερο οι Pats μπορούν να προσπεράσουν στην ισοβαθμία τους Broncos αν νικήσουν στα υπόλοιπα τους παιχνίδια, χάρις στο μεταξύ τους αποτέλεσμα. Το δυσκολότερο παιχνίδι για τους Broncos είναι αυτό στο Kansas City, ενώ για τους Patriots αυτό στους Ravens. Η πιθανότητα συνάντησης των δύο ομάδων στα playoffs είναι αρκετά μεγάλη Σε μία τέτοια περίπτωση το παιχνίδι της προηγούμενες Κυριακής, δε θα σημαίνει απολύτως τίποτα. Άλλη έδρα, άλλες καιρικές συνθήκες, άλλος προπονητής για τους Broncos και λογικά λιγότερα λάθη τα οποία πάντα ενισχύουν τον απρόβλεπτο παράγοντα. Μέχρι τότε βέβαια έχουμε πολλά ακόμα να δούμε από τις δύο ομάδες.
Previous Post Head to Head: Brady vs Manning
Next Post Champagne Supernova's Notebook: High Flying Cardinals!
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.